Igen, számos oka lehet annak, hogy a munkaviszonyod ellenére sem kaphatsz hitelt. Ha például próbaidőn vagy, felfüggesztett a munkaviszonyod vagy esetleg közmunkát végzel, akkor nem biztosított a bevételed a hitelszerződés lejártáig, így valószínűleg el fogják utasítani a kérelmedet. Az is előfordulhat, hogy nem elég magas a jövedelmed, túl sok a kiadásod vagy a tartozásod. Esetleg nem éred el a minimum életkort vagy éppen túlléped a maximálist. Meglepő, de gyakori oka az elutasításnak, hogy hiányzik valamilyen szükséges dokumentum. Ez a hiba azonban könnyen kiküszöbölhető egy kis odafigyeléssel.